MISA CON NENOS
14 de abril de 2019 Semana Santa-C-Domingo de Ramos
LUCAS 19,28-40: “Bendito o que vén no nome do Señor”.
[image: C:\Users\Usuario\Desktop\Ord-17-C-1-10\Evan-17-Ord-A -1-8\sol.bmp][image: C:\Users\Usuario\Downloads\semana_santa_pascua_2019 (3).jpg]


1. ACOLLIDA

Irmáns e irmás: O Domingo de Ramos é a porta de entrada da Semana Santa. Para algúns é a saída de vacacións, para outros é a entrada en desfiles e procesións. Nós creemos en Xesús e neste domingo de festa celebramos, ao termo da súa vida, a súa entrada en Xerusalén, onde morrerá nunha cruz. Nós, agradecidos pola súa entrega e convencidos de que a súa morte é fonte de vida para sempre, o aclamamos gozosos como fixeron aqueles nenos que saíron a recibilo  en Xerusalén cos seus ramos e palmas. Unámonos a Cristo nesta semana de Paixón porque os que morre na cruz con Cristo resucitarán.
      (Saímos todos cos ramos, diante a cruz abrindo a procesión-manifestación e un panel que poña “Bendito o que vén no nome do Señor”. Poderíanse levar tamén pequenas pancartas con frases como “querémoste Xesús”, “Hosanna”, “Bendito”, “Es o noso Rei”…)

- O Señor Xesús, que se entrega ata a morte para darnos vida, sexa con todos vós.


2. BENDICIÓN DE RAMOS

MONICIÓN: [image: cua6c-ramos]Comezamos esta celebración, bendicindo as palmas e os ramos para conmemorar a Entrada Triunfal de Xesús en Xerusalén. Con ramos e palmas, con cánticos e aclamacións, queremos expresar a nosa actitude de fe, conversión e adhesión a Xesucristo. Agora bendicimos as palmas e os ramos.

BENDICIÓN DOS RAMOS:
 Oremos. Deus e Señor noso, bendice + estes ramos, e, a cantos imos acompañar a Cristo aclamándoo con cantos; concédenos entrar na Xerusalén do ceo guiados por El. Que vive e reina por sempre, eternamente. (Aspérxense con auga bendita os ramos, mentres se canta). 




3. PERDÓN 

(Para as misas sen bendición de Ramos ni procesión

-(Posible catequista):Ti, que te puxeches á beira dos abatidos e caídos. Señor, ten piedade de nós.

-(Posible pai - nai):Ti, Deus solidario ata dar a túa vida para darnos Vida. Cristo, ten piedade de nós. 

-(Posible neno - nena):Ti, Deus humilde e sinxelo, que perdoas e salvas a todos. Señor, ten piedade de nós.)




4. MONICIÓN ÁS LECTURAS


LECTURAS: As lecturas deste domingo de Ramos descóbrennos a un Deus envorcado cara á humanidade. Un Deus que camiña á beira dos abatidos e anímaos coa súa palabra. Un Deus que en Xesús se humilla, se baleira, faise “nada” para salvarnos. Un Deus que entrega a vida nunha cruz. Todo por amor.

PAIXÓN DO NOSO SEÑOR XESUCRISTO SEGUNDO SAN LUCAS 23, 1-49 (CCE-Breve):


5. MONICIÓN: á Paixón 

A Paixón de Lucas destaca a misericordia de Deus e o sufrimento de Xesús: fala da agonía (Xesús súa sangue), as burlas, Xesús ten palabras de perdón para os verdugos e para o bo ladrón. Dicía san Tomé de Aquino, home sabio e lector incansable: “aprendín máis orando ante o crucifixo que de todos os libros”. Prestemos agora atención a esta historia de paixón, de misericordia, dese Deus que para salvarnos, dá a súa vida por ti e por min. 








4. ORACIÓN DA COMUNIDADE 
 
(Sacerdote): Oramos ao Pai, neste comezo da Semana máis grande que o mundo puido vivir: a entrega dun home que deu a súa vida para salvar a toda a humanidade. 


R. - Pola paixón do teu Fillo, escóitanos.


1.- Pola Igrexa, para que se entregue día a día, sen medida pola salvación do mundo. Oremos.

2.- Por todos os que sofren; para que achegándose á cruz de Cristo, atopen alivio e saída á súa dor. Oremos.

3.- Polas familias que non atopan a paz; para que ao ver o amor de Cristo entregado, descubran que o amor supón renuncia e entrega. Oremos.

4.- Polos que estamos aquí reunidos; para que vivamos esta Semana Santa en profundidade contemplando a Cristo cos ollos do corazón. Oremos

5.- Por nós, para que participemos estes días nas celebracións litúrxicas con devoción, acompañando a Xesús na súa morte. Oremos.


(Sacerdote)  Pai, pon na nosa alma sentimentos de misericordia para percorrer, cada un, o noso camiño de salvación xunto ao Señor. 


5. RAMOS PRESENTACIÓN DE OFRENDAS (Posibilidades)

[image: https://mejorimagenes.com/wp-content/uploads/2018/03/SemanaSanta51.jpg]RAMOS: Ofrecemos os ramos que levamos na procesión cos que queremos dicirlle a Xesús que nós tamén cremos nel e aceptámolo nos nosos corazón como o Mesías salvador. E apoiándoo, axitamos os nosos ramos dicindo GRAZAS POLO TEU AMOR!
DOUS MADEIROS: Representando a sorte que lle espera a Xesús, nesta semana de Paixón, queremos traer ata o altar estes dous anacos de madeira: que, entre todos, completemos o que falta á cruz do Señor para que, a súa morte, sexa salvación para todos.
PAN E VIÑO: Finalmente, co pan e o viño, damos grazas ao Señor porque, en Xoves Santo, quedarase para sempre connosco no altar.


· OFRENDAS XOVES SANTO: 

PAN E XERRA: Con este gran pan e esta xerra queremos simbolizar o que ti nos deixas neste día: A EUCARISTIA. Simboliza o traballo de tantos homes e mulleres que loitan por vivir, o esforzo de todos os nosos pais que se esforzan por sacarnos adiante. Que nunca, Señor, se rompa a unidade das nosas familias, a unidade de nós contigo.
BANDEXA DE MEDICINAS: Con esta bandexa de medicinas, vendas e vitaminas, queremos expresar o que hoxe estamos celebrando e ti nos pides: a axuda aos demais. Que nunca nos cansemos de servir, de buscar os modos e os xeitos para estar cerca do que sofre. 
COLECTA DE CÁRITAS: Ademais, e neste día do amor fraterno, levamos ata o teu altar a colecta que realizamos nesta Eucaristía. Con ela queremos ser solidarios cos que menos teñen.
PAN E VIÑO: Finalmente, Señor, se algo non pode faltar en Xoves Santo, é o Pan e o Viño: levámolos para que Ti, Señor, os bendigas, os fagas teus e pola forza do Espírito Santo, nunca nos falten no altar. Só entón, Xesús, saberemos que estás presente neles.




6. [image: C:\Users\Usuario\Desktop\Misa Niños\Cua-19\cruz-en esta tarde.jpg]SUXESTIÓNS: 


--Debemos ser capaces de formularnos unha semana (esta que é santa ou outra) para que sexa santa por vivila con aquelas persoas que son presenza de Xesús crucificado no noso mundo.


-A Paixón de Lucas podemos lela entre varios personaxes, o tradicional: Cronista-Senado-Xesús… Ou outra como: Narrador-Pobo-Pilato-Xesús-Mal ladrón-Bo ladrón-Soldados- Centurión. Tamén se podería acompañar de fotografías da película de “Xesús de Nazaré” ou outras proxeccións na pantalla.


-Preparade algún Viacrucis con nenos.


-Por que non unha celebración da Hora Santa con mozos e mozas onde con xestos, cancións, participen e manifesten o seu amor a Xesús que dá a súa vida pola miña e por ti, pero queda connosco para sempre no sagrario.


-Outro detalle que podemos preparar é o lavatorio de pés de Xoves Santo onde participen diferentes persoas da comunidade de diferentes grupos e de distintas idades, preferentemente 12 persoas.


-Insistir na importancia da celebración da Vixilia Pascua, con aire festivo, resaltando o lume, a auga, a luz, a Palabra. Pódese terminar a celebración cun pequeno ágape, compartindo a alegría do Resucitado. 








 (
Que no
n
 te abandone nesta Semana Santa!
X
esús:
 
C
ando entraches en Xerusalén, clamáronte e aplaudíronte. 
É posible que algúns nin se decatasen do acontecido aqueles días.
Eu non sei o que fixese entón, seguramente coma todos: 
andaría coas miñas cousas e non pensaría na Boa Nova 
que viñas darnos. Pero hoxe non me podo calar.
Sei que 
transformaches a vida 
que devolviches a esperanza aos que a perderon.
Por iso agora 
tócame darche as grazas
 por estar ao noso lado, 
ao meu lado, aínda que ás veces me esqueza. 
Que este 
Domingo de Ramos
 e todos os domingos 
cante “Hosanna”, “Viva Xesús!..., con toda ledicia.
Que o 
Xoves Santo 
celebre a Cea contigo, sinta ganas 
de servir a todos e che agradeza o agasallo da Eucaristía. 
Que o 
Venres Santo 
te acompaña na túa morte, ao pé da cruz.
E que o 
Sábado Santo 
resucite contigo e me sinta feliz de seguirte, de ser a túa testemuña e de saber que ti vas sempre comigo. 
Xesús, que 
non te abandone nesta Semana Santa,
  
 
Te lo pedimos con María, reina de las 
Misiones
. Amén.
) (
POSIBLE ACCIÓN DE GRA
Z
AS
)

Antes de llegar a Jerusalén,
Jesus envia a dos discipulos.

